รัฐมนตรีช่วยคลัง ลงพื้นที่ตรวจเยี่ยมให้กำลังใจผู้ประสบอุทกภัยพื้นที่นนทบุรี
รัฐมนตรีช่วยคลัง พร้อมธนาคารออมสิน ลงพื้นที่ตรวจเยี่ยมให้กำลังใจผู้ประสบอุทกภัยพื้นที่นนทบุรี
7 ต.ค. 2564

นายสันติ พร้อมพัฒน์ รมช.คลัง พร้อมด้วยนายวิทัย รัตนากร ผู้อำนวยการธนาคารออมสิน และคณะ ลงพื้นที่ตรวจเยี่ยมและให้กำลังใจผู้ประสบอุทกภัยในพื้นที่ ตำบลบางกระสอ อำเภอเมือง จังหวัดนนทบุรี พร้อมมอบถุงยังชีพ เครื่องอุปโภคบริโภคและสิ่งของจำเป็น จำนวน 1,500 ชุด แก่พี่น้องประชาชน ชุมชนริมฝั่งแม่น้ำเจ้าพระยาที่ประสบภัยน้ำท่วมในพื้นที่จังหวัดนนทบุรี ประกอบด้วย ชุมชนวัดแคนอก ชุมชนวัดน้อยนอก และชุมชนข้างโรงพยาบาลพระนั่งเกล้า เพื่อบรรเทาความเดือดร้อนให้กับประชาชนในพื้นที่


ในโอกาสนี้ได้รับฟังปัญหาต่าง ๆเพื่อประสานต่อยังหน่วยงานที่เกี่ยวข้องเร่งแก้ปัญหาและบรรเทาความเดือดร้อนให้กับพี่น้องประชาชนให้คลี่คลายโดยเร็ว พร้อมให้กำลังใจในการก้าวผ่านวิกฤตครั้งนี้ไปด้วยกัน เพื่อกลับมาใช้ชีวิตประจำวันปกติต่อไป ณ วัดแคนอก ตำบลบางกระสอ อำเภอเมือง จังหวัดนนทบุรี